Baran'j (agj)

Baran'j ( [ˈbɒrɒɲɒ]) om üks' Mad'jaranman agjoišpäi. Sen administrativine keskuz da kaikiš suremb lidn om Peč.

 Geografijan andmused 
Agj levitase valdkundan suvipäivlaskmas. Läz kaik Mad'jaranman hilen löudmižsijad oma keskitadud Baranj-agjas. Pohjoižes om kattud mecoil mägid, tazangištod oma suves i päivnouzmas.

Röunatab koumenke agjanke: Šomod'-agjanke päivlaskmas i lodehes, Tol'n levigandeb pohjoižes i pohjoižpäivnouzmas, Bač-Kiškun om päivnouzmas, mugažo om valdkundröunad Horvatijanke suves Dunain oigedme Drav-ližajogedme. Dunai om agjan päivnouzmaižeks röunaks.

Klimat om päivoikaz Keskmeren. Termaližiden purtkiden sur' lugumär om olmas agjas.

Pind om 4 429,59 km².

 Administrativine jagand 
Baran'j-agj jagase kümneks jarašaks (rajonaks). Edel vn 2013 administrativišt reformad ühesa kišteršegad (rajonad) oli niiden sijas.

 Lidnad 
Neciš agjas om nell'toštkümne lidnad:
 Boi (Bóly)
 Harkan' (Harkány)
 Komlo (Komló)
 Kozarmišlen' (Kozármisleny)
 Magoč (Mágocs)
 Mohač (Mohács)
 Peč (Pécs)
 Pečvarad (Pécsvárad)
 Šašd (Sásd)
 Šell'je (Sellye)
 Šikloš (Siklós)
 Sentlörinc (Szentlőrinc)
 Sigetvar (Szigetvár)
 Villan' (Villány)

Baran'jas om 301 žilod lidnoihe ližaks.

 Eläjad 
Vl 2001 agjan ristitišt oli 407 448 eläjad, vl 2015 — 371 110 eläjad. Kaikiš suremb eläjiden lugu oli 432 617 ristitud vl 1980.

Rahvahad (2001, kaks'jaižidenke vastusidenke): mad'jaralaižed — 92,2 %, saksalaižed — 5,6 %, čiganalaižed — 2,6 %, horvatijalaižed — 1,8 % i toižed rahvahad. Baran'j om agj rahvahanvähembusiden kaikiš surembanke lugunke, kaks' kerdad enamba mi keskmäras valdkundadme, heiden keskes Mad'jaranman saksalaižiden 34 % i suvislavilaižiden 32 %.

 Irdkosketused 
 Agjan oficialine sait (baranya.hu). .